钦定古今图书集成/明伦汇编/氏族典/第248卷 > 张以宁
## 钦定古今图书集成/明伦汇编/氏族典/第248卷 > 张以宁

按《明外史张以宁传》：“以宁，字志道，古田人。父一清，元
福建江西行省参知政事。以宁，泰定中举进士，由黄
岩判官累至翰林侍读学士。以宁有俊才，博学强记，
擅名于时，人呼为小张学士。明师取元都，与危素等
偕赴京，奏对称旨，复授侍讲学士。洪武二年，奉命使
安南，及还，道卒。以宁为人洁清，不营财产，奉使往还”，
襆被外无他物。家古田翠屏山下，学者称“翠屏先生。”